**Ministru kabineta noteikumu projekta “Grozījumi Ministru kabineta 2015. gada 15. decembra noteikumos Nr. 723 “Patentu valdes maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Likuma par budžetu un finanšu vadību 5. panta devītā daļa un Rūpnieciskā īpašuma institūciju un procedūru likuma (turpmāk – RIIPL) 5. panta trešā daļa un 124. pants.2. Eiropas Parlamenta un Padomes direktīva (ES) 2015/2436 (2015. gada 16. decembris), ar ko tuvina dalībvalstu tiesību aktus attiecībā uz preču zīmēm (pārstrādāta redakcija) (Dokuments attiecas uz EEZ) (turpmāk – Direktīva).3. Patentu administrēšanas informācijas sistēmas (turpmāk – PAIS) ieviešana, lai nodrošinātu Latvijā iesniegto patentu pieteikumu, Latvijā apstiprināto un uz Latviju attiecināto Eiropas patentu, kā arī papildu aizsardzības sertifikātu pārvaldību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | RIIPL 5. panta otrā daļa paredz, ka Patentu valdes pakalpojumi ir maksas pakalpojumi. Savukārt šī panta trešā daļa paredz deleģējumu Ministru kabinetam noteikt Patentu valdes maksas pakalpojumu cenrādi, maksāšanas kārtību un atvieglojumus.Ministru kabineta 2015. gada 15. decembra noteikumos Nr. 723 “Patentu valdes maksas pakalpojumu cenrādis” (turpmāk – Cenrādis) grozījumus nepieciešams veikt, jo tiek veikti grozījumi Patentu likumā, kā arī tiek pieņemts jauns Preču zīmju likums, kas ietekmē iestādes sniedzamo maksas pakalpojumu klāstu.Direktīva paredz to, ka līdz 2019. gada 14. janvārim dalībvalstīs stāsies spēkā normatīvie un administratīvie akti, kas vajadzīgi, lai izpildītu atsevišķu Direktīvas pantu prasības (Direktīvas 54. pants). Tāpat Direktīva paredz iespēju dalībvalstīm izvēlēties, vai ieviest konkrēto Direktīvas regulējumu nacionālo tiesību sistēmās par sertifikācijas zīmju reģistrāciju (Direktīvas 28. pants). Sakarā ar to, ka Latvijas Republika ir izvēlējusies šo regulējumu ieviest nacionālo tiesību sistēmā un ir iestrādājusi to Preču zīmju likumā, ir nepieciešams veikt grozījumus Cenrādī, lai veiktu papildinājumus, kas attiecas uz maksas pakalpojumiem saistībā ar sertifikācijas zīmēm un izveidotu vienotu maksas pakalpojuma cenrādi visiem Patentu valdes sniegtajiem maksas pakalpojumiem, nodrošinot noteikumu projekta atbilstību normatīvajiem aktiem.Noteikumu projektu ir nepieciešams izstrādāt, ņemot vērā rūpnieciskā īpašuma jomas specifiku, kas ir starptautiski un Eiropas Savienības tiesībās detalizēti regulēta, Patentu valdes sniegto rūpnieciskā īpašuma objektu reģistrācijas un pēcreģistrācijas pakalpojumu specifiku un to savstarpējo saistību, Patentu valdes iekšējos procesus un to savstarpējo saistību, attiecīgo rūpnieciskā īpašuma pakalpojumu sadalījumu un starptautisko praksi rūpnieciskā īpašuma sfērā.Sertifikācijas zīmes reģistrācijas procedūra un šo tiesību spēkā uzturēšana, lai gan sadalīta vairākos maksājumos, ir viena pakalpojuma nodrošināšana – izņēmuma tiesību nodrošināšana uz laika periodu 10 gadi, ar iespēju šīs tiesības atjaunot uz jaunu 10 gadu periodu, samaksājot attiecīgo maksu. Sertifikācijas zīmju pēcreģistrācijas procedūras ir darbības, kuru mērķis ir izdarīt grozījumus ziņās par reģistrētiem rūpnieciskā īpašuma objektiem.Sakarā ar to, ka sertifikācijas zīmes reģistrācijas procedūra būtiski neatšķiras no regulējumā jau esošās kolektīvās zīmes reģistrācijas procedūras un tajā netieši iesaistītie struktūrvienības vai nodarbinātie Patentu valdes darbībā un iestādes sniedzamo pakalpojumu nodrošināšanā saistībā ar sertifikācijas zīmes reģistrācijas procedūru ir tie paši, netiek veidoti jauni maksas pakalpojumu veidi, bet tiek grozīti un precizēti jau šobrīd Cenrādī esošie maksas pakalpojumu veidi un mērvienības, lai tajās ietilptu arī sertifikācijas zīmes, nodrošinot Cenrāža atbilstību normatīvajiem aktiem.Sakarā ar to, ka šī brīža Cenrādis vairākās pozīcijās satur atsauces uz likumu “Par preču zīmēm un ģeogrāfiskās izcelsmes norādēm” tiek precizētas atsauces uz jaunu normatīvo regulējumu – Preču zīmju likums.Noteikumu projekta 14. līdz 17. punktā, kā arī 19. punktā tiek veikti labojumi attiecībā uz pozīcijām “Cena ar PVN (*euro*)”, novēršot matemātiskās neprecizitātes, kas bija radušās summējot kopā pozīcijas “Cena bez PVN (*euro*)” un “PVN (*euro*)”.Saistībā ar PAIS ieviešanu ir veikti precizējumi Cenrāža regulējumā par maksājuma veikšanas termiņu (Noteikumu projekta 1. un 2. punkts), tāpat arī par maksas samazinājuma piemērošanu preču zīmju un dizainparaugu elektroniskajiem pakalpojumiem (Noteikumu projekta 3. punkts).Noteikumu projektā arī tiek precizēts, ka netiek summēti Cenrāža 7. un 9. punktā piemērojamie maksas samazinājumi, kā arī tiek noteikts, ka abu maksas samazinājumu iespējamas piemērošanas gadījumā tiek piemērots Cenrāža 9. punktā noteiktais maksas samazinājums (Noteikumu projekta 5. punkts). Ar noteikumu projektu tiek precizēts regulējums gadījumiem, kuros patenta pieteikumu iesniedz vai dizainparaugu reģistrācijai piesaka vairākas personas, precizējot, ka visām iepriekš minētajām personām ir jāatbilst Cenrāža 8. vai 9. punktā noteiktajiem kritērijiem, lai tiktu piemērots Cenrāža 8. vai 9. punktā noteiktais maksas samazinājums (noteikumu projekta 4. punkts).Noteikumu projekta stāšanās spēkā paredzēta 2020. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Patentu valde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attieksies uz fiziskām un juridiskām personām, kas Patentu valdei pieprasa sniegt maksas pakalpojumu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteiktās maksas pakalpojumu cenas būtiski neietekmēs pakalpojumu pieejamību sabiedrībai.Regulējums nemaina maksas pakalpojuma saņemšanas administratīvo procedūru. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes direktīva (ES) 2015/2436 (2015. gada 16. decembris), ar ko tuvina dalībvalstu tiesību aktus attiecībā uz preču zīmēm (pārstrādāta redakcija) (Dokuments attiecas uz EEZ). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Noteikumu projekts šo jomu neskar. |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patentu valde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta esošo institūciju ietvaros, līdz ar to tas neparedz jaunu institūciju izveidi vai esošo institūciju likvidāciju vai reorganizāciju. |
| 3. | Cita informācija | Nav. |

Ministru prezidents A. K. Kariņš

Guobis 67099647

Janis.Guobis@lrpv.gov.lv